Diari Oficial de la Generalitat Valenciana


Sumari del DOGV 6105, del 18-09-2009 (2009/10632)

ORDE de 15 de setembre de 2009, de la Conselleria d'Agricultura, Pesca i Alimentació, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics que cal atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6105

Data del DOGV
:   18-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10496


Data del document
:   15-09-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * agrupació de productors agraris
    * agres
    * suport econòmic
    * ajuda a l'agricultura
    * ajuda a la reconversió
    * legislació
    * reconversió hortícola

ORDE de 15 de setembre de 2009, de la Conselleria d'Agricultura, Pesca i Alimentació, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics que cal atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre. [2009/10565]  
Per mitjà de l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics que cal atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre (DOCV núm. 5928, de 08.01.2009), es van fixar les bases i es van convocar les esmentades ajudes. En les esmentades bases s'establix en l'article 13, pel que fa al termini de justificació de la inversió, que esta s'ha de realitzar abans del 30 de setembre de cada any.  
No obstant això, determinat que el termini per a justificar les inversions és molt just per al seu compliment per part dels sol·licitants i atesa la importància econòmica, social i mediambiental que el sector citrícola té a la Comunitat Valenciana s'ha estimat convenient la modificació de l'esmentat termini.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell (en la redacció feta per la Llei 12/2007),  
ORDENE  
Article únic  
Es modifica la redacció de l'article 13 de l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics que cal atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre, article que queda amb el text següent:  
«Abans del 31 d'octubre de cada any, cada beneficiari ha de comunicar al seu representant la finalització de les inversions segons el pla previst. Este representant traslladarà a la Conselleria d'Agricultura, Pesca i Alimentació la relació de beneficiaris amb les inversions realitzades per cada un d'estos, s'indicaran les parcel·les i les superfícies objecte de reconversió.  
Juntament amb la documentació anterior, el beneficiari ha d'aportar les factures de compra a un planterista registrat oficialment juntament amb els seus justificants de pagament i els passaports fitosanitaris del material vegetal adquirit.  
Igualment en el cas d'ajudes a la millora de les instal·lacions de reg, ha d'aportar factures dels materials utilitzats i invertits en la parcel·la millorada.»  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 15 de setembre de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA